મેં એટલું જુદું કર્યું છે કે મેં મારું વ્યક્તિત્વ જાળવી રાખ્યું છે અને મને ‘ભારતીય’ના બીબામાં ઢાળે એવી તમામ ઑફરો મેં નકારી છે. મારે એવી સુંદર, જાજરમાન રાજકુમારી નહોતું થવું કે જે હાથી પર સવારી કરતી હોય. મને ભારતને લગતા લાક્ષણિક પ્રશ્નો વારંવાર પુછાતા હતા. જેવા કે ‘શું તમે ભારતમાં હાથી પર સ્કૂલે જાઓ છો?’ અમેરિકનોની ભારતીયો વિશેની છાપ હાસ્યાસ્પદ છે. જ્યારે ‘ક્વૉન્ટિકો’ની વાટાઘાટો થઈ ત્યારે મેં મારા એજન્ટને સ્પષ્ટ કહ્યું હતું કે મારા માટે એક અભિનેત્રી તરીકે જાતિવાદ વગરની સ્ક્રિપ્ટ શોધજો. આ સ્ક્રિપ્ટને મારી જાતિ, દેશ, રંગ કે ધર્મ સાથે કોઈ લેવાદેવા ન હોવી જોઈએ અને એજન્ટે ખરેખર એવી જ સ્ક્રિપ્ટ શોધી છે. ‘ક્વૉન્ટિકો’માં હું હાફ અમેરિકન અને હાફ ભારતીય ફેડરલ બ્યુરો ઑફ ઇન્વેસ્ટિગેશન (CBI) એજન્ટનો રોલ કરું છું. આ એક સારો મહિલા કેન્દ્રિત રોલ છે.